Source: http://www.monitoruljuridic.ro/act/hot-r-re-nr-34-din-6-decembrie-2018-pentru-modificarea-i-completarea-hot-r-rii-consiliului-na-ional-al-ordinului-asisten-ilor-medicali-generali-ti-moa-elor-i-asisten-ilor-medicali-din-rom-nia-nr-31-2017-nbsp-privind-208975.html
Timestamp: 2019-11-19 07:06:28+00:00

Document:
﻿ HOTĂRÂRE nr. 34 din 6 decembrie 2018 pentru modificarea şi completarea Hotărârii Consiliului naţional al Ordinului Asistenţilor Medicali Generalişti, Moaşelor şi Asistenţilor Medicali din România nr. 31/2017 privind stabilirea cuantumului cotizaţiei de membru, respectiv cotizaţiei de membru asociat al Ordinului Asistenţilor Medicali Generalişti, Moaşelor şi Asistenţilor Medicali din România şi a unor taxe încasate de Ordinul Asistenţilor Medicali Generalişti, Moaşelor şi Asistenţilor Medicali din România
În temeiul prevederilor art. 53 din Ordonanţa de urgenţă a Guvernului nr. 144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, aprobată cu modificări prin Legea nr. 53/2014, cu modificările şi completările ulterioare, coroborate cu prevederile art. 26 alin. (6) din Statutul Ordinului Asistenţilor Medicali Generalişti, Moaşelor şi Asistenţilor Medicali din România, adoptat prin Hotărârea Adunării generale naţionale a Ordinului Asistenţilor Medicali Generalişti, Moaşelor şi Asistenţilor Medicali din România nr. 1/2009, cu modificările şi completările ulterioare,
Hotărârea Consiliului naţional al Ordinului Asistenţilor Medicali Generalişti, Moaşelor şi Asistenţilor Medicali din România nr. 31/2017 privind stabilirea cuantumului cotizaţiei de membru, respectiv cotizaţiei de membru asociat al Ordinului Asistenţilor Medicali Generalişti, Moaşelor şi Asistenţilor Medicali din România şi a unor taxe încasate de Ordinul Asistenţilor Medicali Generalişti, Moaşelor şi Asistenţilor Medicali din România, publicată în Monitorul Oficial al României, Partea I, nr. 1004 din 18 decembrie 2017, se modifică şi se completează după cum urmează:
Membrii Ordinului Asistenţilor Medicali Generalişti, Moaşelor şi Asistenţilor Medicali din România, denumit în continuare OAMGMAMR, care exercită profesia de asistent medical generalist, de moaşă sau de asistent medical, precum şi membrii asociaţi ai OAMGMAMR, care exercită profesia de soră medicală sau de oficiant medical, au obligaţia de a plăti lunar cotizaţia de membru în cuantum de 1% din valoarea salariului de bază, aferent funcţiei de bază declarate, indiferent de durata timpului de muncă (normă întreagă sau fracţiune de normă)."
Prin excepţie de la prevederile art. 1, au obligaţia de a plăti cotizaţia de membru în cuantum de 120 lei/an următoarele categorii de membri:
a) asistenţii medicali generalişti, moaşele, asistenţii medicali, precum şi surorile medicale şi oficianţii medicali care nu exercită profesia sau care exercită profesia în baza unui contract de voluntariat;
b) membrii şi membrii asociaţi ai OAMGMAMR care se află în situaţia suspendării contractului de muncă pentru creşterea copilului în vârstă de până la 2 ani sau a copilului cu handicap până la împlinirea vârstei de 3 ani sau în concediu de îngrijire copil bolnav până la vârsta de 7 ani, respectiv 18 ani pentru copilul cu handicap, dacă nu solicită suspendarea calităţii de membru;
c) asistenţii medicali generalişti, moaşele sau asistenţii medicali, precum şi surorile medicale şi oficianţii medicali care sunt pensionari, nu exercită profesia, dar doresc să îşi păstreze calitatea de membru, respectiv de membru asociat al OAMGMAMR."
3. Articolele 3 şi 4 se abrogă.
4. La articolul 7, alineatul (2) se modifică şi va avea următorul cuprins:
"(2) Plata cotizaţiei este în cuantum de 10 lei/lună, urmând ca regularizarea până la nivelul prevăzut la alin. (1) să se facă după depunerea declaraţiei anuale de venituri la Administraţia Finanţelor Publice."
5. La articolul 8, litera f) se abrogă.
6. La articolul 8, litera g) se modifică şi va avea următorul cuprins:
"g) taxa de participare la cursurile/manifestările ştiinţifice organizate de către OAMGMAMR cu formatori/lectori proprii este în cuantum de maximum 50 de lei/participant şi include şi taxa de certificare. În cazul cursurilor pentru care nu se percepe taxă de participare nu se va percepe nici taxă de certificare;"
7. La articolul 8, după litera i) se introduce o nouă literă, litera j), cu următorul cuprins:
"j) taxa de certificare a cursurilor/manifestărilor ştiinţifice organizate de către furnizorii de educaţie medicală continuă, alţii decât cei prevăzuţi la lit. g), este de 30 lei/participant."
Prezenta hotărâre se publică în Monitorul Oficial al României şi intră în vigoare începând cu data de 1 ianuarie 2019.
Bucureşti, 6 decembrie 2018.
Tags: Monitorul Oficial, Acte Monitorul Oficial, Altele, Alte Institutii, ﻿ HOTĂRÂRE nr. 34 din 6 decembrie 2018

References: HOTĂRÂRE nr. 34
 articolul 7
 articolul 8
 articolul 8
 articolul 8
 HOTĂRÂRE nr. 34